钦定古今图书集成/明伦汇编/氏族典/第152卷 > 袁充
## 钦定古今图书集成/明伦汇编/氏族典/第152卷 > 袁充

按《隋书》袁充：傅充，字德符，本陈郡阳夏人也，其后寓
居丹阳。祖昂，父君正，俱为梁侍中。充少警悟，年十馀
岁，其父党至门。时冬初，充尚衣葛衫，客戏充曰：“袁郎
子𫄨兮。”兮，凄其以风。充应声答曰：“唯𫄨与！”服之
无斁，以是大见嗟赏。仕陈，年十七，为秘书郎，历太子
舍人、晋安王文学、吏部侍郎、散骑常侍。及陈灭归国，
历蒙、鄜二州司马。充性好道术，颇解占候，由是领太
史令。炀帝即位，充候帝意，欲有所为，便奏称“天文见
象，须有改作”，以是取媚于上。大业六年，迁内史舍人，
从征辽东，拜朝请大夫、秘书少监。其后天下乱，帝初
罹雁门之厄，又盗贼益起，帝心不自安。充复假托天
文，上表陈嘉瑞，以媚于上。书奏，帝大悦，超拜秘书令，
亲待逾昵。帝每欲征讨，充皆预知之，乃假托星象，奖
成帝意，在位者皆切患之。宇文化及杀逆之际，并诛
充，时年七十五。